Autori: Zoltán Fehér, Katarína szarka, eva Tóthová tarová

Porovnanie výsledkov študentov podľa kontextu úlohy v teste z výrokovej logiky

**Anotácia:**

Dôležitou úlohou matematiky je formovať myslenie študentov tak, aby vedeli aplikovať matematické poznatky aj v iných predmetoch. Logické myslenie je základom v rozvoji argumentačných schopností študentov. V našom článku sme sa zamerali na vyšetrenie úspešnosti študentov v riešení úloh na vybrané elementy výrokovej logiky, ktoré boli formulované v rôznych predmetových kontextoch STEM. Výsledky nášho prieskumu ukazujú značné rozdiely v úspešnosti respondentov v závislosti od predmetovo-špecifického kontextu úloh. Zistili sme, že úlohy s rovnakým logickým prvkom často vykazujú rôzne výsledky, ak sú umiestnené v rôznych kontextoch. Okrem vyhodnotenia testu poukážeme na niektoré nedostatky v riešení úloh.

kľúčové slová: výroková logika, predmety STEM, empirický výskum